**William Leonard Roberts II** (født 28. januar 1976), bedre kjent under artistnavnet **Rick Ross** (ofte stilisert som **RICK RO$$**), er en amerikansk gangsterrapper. Han har tatt artistnavnet sitt fra "freeway" Ricky Ross, en tidligere dømt narkobaron. Ross grunnla plateselskapet Maybach Music Group i 2009, og derfra har han gitt ut studioalbumene *Deeper Than Rap* (2009), *Teflon Don* (2010), *God Forgives, I Don't* (2012) Mayback Mitzvah (2012) og Final Chapter (2013). Ross var også den første artisten som ble signert til Diddy's management selskap Ciroc Entertainment. Tidlig i 2012 ble Ross kåret til årets mest populære MC i MTV's årlige kåring.

Biografi
--------

William Leonard Roberts II ble født i Coahoma County, Mississippi, USA og vokste opp i Carol City (Florida), i nærheten av Miami. Etter å ha blitt uteksaminert fra  Carol City Senior High School, begynte han på det historisk sett svarte colleget Albany State University på et fotballstipend.

Musikalsk karriere
------------------

### Starten på karrieren

Etter å ha blitt signert til Suave House Records, tidligere label for rapduoen 8Ball & MJG, signerte han etter en stund en avtale med Slip-n-Slide Records, som har vært under Def Jam-«paraplyen» siden 2006. 
Mens han var signert hos Slip-n-Slide, turnerte Ross med rapperen Trick Daddy og gjorde gjesteforestillinger på andre Slip-n-Slide album.

### 2006: *Port of Miami*

Utdypende artikkel:  Port of Miami (album)

Hans debutalbum  *Port of Miami* ble utgitt i august 2006 og debuterte på topplasseringen på Billboard 200 albumlista, med omsetning på 187 000 enheter etter sin første uke. Christian Hoard fra *Rolling Stone* magasinet spådde at det ville bli "sommerens største rap album". Den andre singelen hans var "Push It", hvor han sampler "Scarface (Push It to the Limit)", kjenningsmelodien til gangsterfilmen  Scarface Musikkvideoen til "Push It" var en etterligning av filmen I løpet av denne tiden gjorde Ross gjesteopptredener på to singler fra DJ Khaled sitt debutalbum *Listennn... the Album* med ’’Born-N-Raised’’ og ‘’Holla at me". *Port of Miami* fikk gull-sertifisering av RIAA den 8. november 2006.

### 2008: *Trilla*

Utdypende artikkel:  Trilla

I mars 2008 gav Rick Ross ut sitt andre album *Trilla*, og som det forrige albumet «Port of Miami», debuterte den på toppen av Billboard 200. Den første tilhørende singelen «Speeding» med R. Kelly nådde # 121 på Billboard Hot 100, og den neste, "The Boss" med T-Pain nådde # 17 på Hot 100. I den tredje singelen "Here I Am" hadde han med seg Nelly og Avery Storm. MTV News rangerte Ross på fjerdeplass i deres 2008 "Hottest MC In The Game" liste blant ti rappere. Den fjerde singelen "This Is The Life" med Trey Songz og ble utgitt i juli.

### 2009: *Deeper Than Rap*

Utdypende artikkel: Deeper Than Rap

*(Oversatt)*

> "Jeg ser på markedsføringen og forretningsdelen og alle forskjellige aspekter, det er mange svært flinke tekstforfattere som aldri helt vil forstå musikkindustrien og markedsføre seg selv og komme i en posisjon slik at de kan få inn kapital. Jeg ser på alle slags strategier som folk har brukt og hva som har gjorde dem vellykket. Hva gjør Birdman like relevant i dag etter å ha solgt 50 millioner plater? Slike ting gjør meg nysgjerrig. Å bare se klassen til Jay-Z, hans prestasjoner og se hvordan han sitter rolig tilbake og gjør sine trekk»."
> 
> 

I albumet «Deeper Than Rap» mente MTV journalister at sporet «Valley of Death» stod seg ut. I begynnelsen av sangen benekter Ross sin kontroversielle periode som fengselsbetjent. Men lenger uti sangen forteller han om da han fikk to barn, og for å fø dem måtte han få seg en ekstrajobb i tillegg til å være fengselsbetjent og begynte å selge dop i gatene samtidig som han jobbet i fengselet. I sangen gav han ingen forklaring på hvorfor han ble fengselsbetjent, eller hvorfor han ikke klarte å betale barnebidrag til barna sine.

I mai 2009-utgaven av XXL magazine var Ross på fremsiden med tittelen «Rick Ross Up in Smoke», med et bilde av Ross iført det som tilsynelatende var et par Louis Vuitton solbriller. Kort tid etter publiseringen kontaktet imidlertid en talsperson for Louis Vuitton XXL for å informere om at Ross hadde på seg falske solbriller på fremsidebildet. Det ble senere avslørt at rapperen var iført ekte Louis Vuitton solbriller som hadde blitt forandret av Jacob Bernstein, bedre kjent som "The Sunglass Pimp". Bernstein forsvarte sine tilpasninger til tross for at Louis Vuitton insisterte på at en slik modifikasjon og videresalg av varemerkebeskyttet eiendom ikke var lovlig.

### 2010: *Teflon Don* og andre prosjekter

Utdypende artikkel:  Teflon Don (album)

Rick Ross slapp sitt fjerde studioalbum med tittelen *Teflon Don*, som ble utgitt den 6. juli 2010. Hovedsingelen er "Super High" med Ne-Yo. Skuespiller Stacey Dash gjorde en opptreden i musikkvideoen. En annen offisiell singel ble gitt ut med tittelen "Live Fast, Die Young" som både er produsert av og har med Kanye West. Albumet debuterte på 2.-plass på Billboard 200 med solgte 176 000 eksemplarer den første uken.

I november 2010 annonserte rapper og samarbeidspartneren  Diddy fra sin YouTube-konto at han og Ross jobbet med en EP sammen som skulle gis ut i 2011. De endte bare opp med å gi ut en singel som het "Another One".

Diskografi
----------

Diskografien til Rick Ross består av fem studioalbum, et samlealbum, fire mixtaper, fire samarbeidsalbum, et filmmusikk-album, 13 singler og 40 musikkvideoer.

### Studioalbum

| År | Tittel | Plateselskap |
| --- | --- | --- |
| 2006 | *Port Of Miami* | Slip-n-Slide, Def Jam, Poe Boy |
| 2008 | *Trilla* | Slip-n-Slide, Def Jam, Poe Boy |
| 2009 | *Deeper Than Rap* | Maybach Music Group, Slip-n-Slide, Def Jam |
| 2010 | *Teflon Don* | Maybach Music Group, Slip-n-Slide, Def Jam |
| 2012 | *God Forgives, I Don't* | Maybach Music Group, Slip-n-Slide, Def Jam |
| 2013 | *Mastermind* (ventet) |  |

### Samblealbum

| År | Tittel | Plateselskap |
| --- | --- | --- |
| 2007 | *Rise to Power* | Suave House Records |

### Mixtaper

| År | Tittel |
| --- | --- |
| 2010 | *The Albert Anastasia EP* |
| 2010 | *Ashes to Ashes* |
| 2012 | Rich Forever |
| 2012 | The Black Bar Mitzvah |

### Samarbeidsalbum

| År | Tittel |
| --- | --- |
| 2009 | *Custom Cars & Cycles (sammen med Triple C's)* |
| 2011 | *Self Made Vol. 1 (sammen med Maybach Music Group)* |
| 2012 | *Self Made Vol. 2 (sammen med Maybach Music Group)* |
| 2013 | *YOLO (sammen med Drake)* |

### Filmmusikk-album

| År | Tittel |
| --- | --- |
| 2008 | *M.I. Yayo: The Movie* |

Personlig liv
-------------

### Bildene av Ross som fengselsbetjent

I juli 2008 publiserte nettstedet The Smoking Gun detaljer som knyttet Ross sitt personnummer til en 18 måneder lang stilling som fengselsbetjent ved fengselet South Florida Reception Center. I tillegg la nettstedet ut et fotografi som tidligere hadde blitt offentliggjort av nettstedet Media Take Out av det som skal være Rick Ross i sin fengselsbetjents-uniform. Ross benektet først for at bildet var av ham, men etter overveldende medieoppmerksomhet og sterke bevis innrømmet Ross senere at han arbeidet som fengselsbetjent i Florida på begynnelsen av 90-tallet.

Etter at saken hadde blitt rullet opp kom "Freeway" Ricky Ross, som Rick Ross har tatt artistnavnet sitt fra, på banen i et intervju med AllHipHop.com i 2008. Nå som Roberts sitt tidligere arbeidsforhold var blitt avslørt mente "Freeway" Ross at Roberts hadde begått et lovbrudd ved å bruke hans navn og identitet.

To år sener, den 18. juni 2010, gikk "Freeway" Rick Ross til rettssak mot Roberts for illegal kopiering, noe den tidligere narkobaronen krevde 10 millioner dollar i erstatning for. Rettssaken truet slippet av Teflon Don albumet. Rick Ross avkreftet rykter om at han ville skifte artistnavn til Ricky Rozay på grunn av det pågående søksmålet. Søksmålet ble avvist av rettsvesenet den 3. juli 2010, og Teflon Don ble utgitt som planlagt.

Feid med 50 Cent
----------------

I januar 2009 begynte Rick Ross en dissestrid med 50 Cent, fordi han mente 50 Cent hadde sett stygt på ham på BET Awards. Til media sa 50 Cent at han ikke kunne huske å ha sett Ross på utdelingen. Mot slutten av januar hadde Rick Ross laget en dissesang med tittelen "Mafia Music" rettet mot 50 Cent. Bare noen dager senere la 50 Cent ut "Officer Ricky (Go Head, Try Me)" som respons på "Mafia Music". Før 50 Cent så reiste til Venezuela lastet han opp en video med tittelen "Warning Shot", hvor han sa følgende: "Rick Ross - Jeg skal ødlegge livet ditt for moro skyld." I tillegg gav 50 Cent ut de første av sine tegneserier med "Officer Ricky". Tidlig i februar lastet 50 Cent opp enda en video til YouTube hvor han intervjuet "Tia", moren til en av Rick Ross sine barn. Hun bekreftet i videoen at Ross var en tidligere fengselsbetjent og sa samtidig at hun mente hele personligheten hans var falsk og bedragersk.

Rapperen Game, som hadde hatt en langvarig strid med 50 Cent, var på torsdag den 5. februar 2009 med på telefon på radiostasjonen Seattle R&B station KUBE. Da han ble spurt om hvor han stod i striden mellom 50 Cent og Ross tok han 50 Cent sin side og sa at ting "ikke så bra ut for Ross".

På Ross sitt album Deeper Than Rap som kom ut 21. april det året refererte Ross til 50 Cent i sangen "In Cold Blood". I en musikkvideo som ble laget til sangen imiterte han 50 Cent sin begravelse, og Ross hevdet at han dermed hadde gjort slutt på 50 Cent sin karriere. Den samme dagen slapp Ross den nye dissesangen med navnet "Push 'Em Over The Edge", som resulterte i at 50 Cent neste dag slapp den kontroversielle videoen "A Psychic Told Me", hvor han disset DJ Khaled. Den 12. februar gav 50 Cent ut "Tia Told Me", samtidig støttet av Lloyd Banks sin "Officer Down" og Tony Yayo sin "Somebody Snitched".

I et intervju sa 50 Cent at Ross er "Albert fra [filmen] CB4. Har du noen gang sett filmen? Han er Albert." Han sa også "Det blir aldri verre enn dette. Du har en person som har vært fengselsbetjent som bestemmer seg for å basere hele karrieren sin på å skrive materiale fra en dopselger sitt perspektiv."

Feid med Gangster Disciples
---------------------------

Ross slapp i 2010 singelen *B.M.F. (Blowin' Money Fast)* som senere kom på Teflon Don-albumet. I sangen spøkte han med at han var Larry Hoover mens han solgte dop, en av grunnleggerne av mafiabanden Gangster Disciples (GD). Da Ross i 2012 i tillegg brukte en sekskantet stjerne på coveret til mixtapen *The Black Bar Mitzvah* begynte han å motta drapstrusler fra GD, ettersom de mente han hadde etterliknet symbolet deres og vanæret dem.

I desember 2012 avlyste Ross først to konserter i Nord-Carolina etter å ha mottatt mange drapstrusler, for det meste i videoklipp over internett. Grunnet enda flere drapstrusler avlyste han også resten av hele turneen.

Den 29. januar 2013 ble Rick Ross og hans kjæreste skutt mot mens de kjørte hjem etter å ha feiret Ross sin 37-årsdag på en nattklubb, men kom uskadet fra det. Det antas at Gangster Disciples står bak.

Referanser
----------

1. ↑   «Rick Ross: # 1 Hottest MC In The Game». Rap Radar. 19. februar 2012. Besøkt 30. mars 2012.
2. ↑  Fødselsattesten til William Roberts II (Rick Ross), scannet av *The Smoking Gun*
3. 1 2  Cordor, Cyril. «Rick Ross Biography». *Allmusic*. Besøkt 1. april 2011. «During the early to mid-2000s, he became popular and well known locally through touring with Trick Daddy and guest-appearing on a few Slip-N-Slide releases, but didn't release any solo material until 2006.»
4. ↑  Handelsman, Jason (10. januar 2008). «Rick Ross Spins a New One». *Miami New Times*. Besøkt 24. mai 2008.
5. ↑  Harris, Chris (16. august 2006). «Rick Ross Sails Past Breaking Benjamin, Takes Port Of Miami To #1». *MTV News*. Besøkt 24. mai 2008.
6. ↑  «Port of Miami – Charts & Awards». *Allmusic*. 2006.
7. ↑  Hoard, Christian (1. juni 2006). «Rick Ross, Miami's Latest Hip-Hop Phenom». *Rolling Stone*. Arkivert fra originalen 2. april 2009.  «Arkivert kopi». Arkivert fra originalen 2. april 2009. Besøkt 2. desember 2012.
8. ↑  Moss, Corey (18. juli 2006). «Rick Ross Ready to 'Blow' Up When He Docks At Port Of Miami In August». MTV News. Besøkt 24. mai 2008.
9. ↑  Reid, Shaheem (26. juli 2006). «A Newcomer 10 Years In The Making: Rick Ross Gets Help From Jay-Z, Akon On First LP». MTV News. Besøkt 24. mai 2008.
10. ↑  Reid, Shaheem (19. mars 2008). «Rick Ross On #1 Trilla Beating Out Snoop, Fat Joe: 'I Told Them We Bossin' Up'». MTV News. Besøkt 24. mai 2008.
11. ↑  Reid, Shaheem (20. mai 2008). «Rick Ross Talks About Tiger Attack – Seriously! – On The Set Of His 'Here I Am' Video». MTV News. Besøkt 24. mai 2008.
12. ↑  «'Hottest MCs In The Game': Rick Ross Bosses Up To #4». *MTV News*. 16. mai 2008. Besøkt 7. juli 2008.
13. ↑  Rick Ross Is 'Competing For The Throne' With Deeper Than Rap, mtv.com
14. ↑  Rick Ross Justifies Prison-Guard Past In New Track – Listen Here, mtv.com
15. ↑  Rick Ross' 'Valley Of Death' Was Intended For Jay-Z, mtv.com
16. ↑  Kaufman, Gil (12. mai 2009). «Rick Ross Called Out For Fake Louis Vuitton Sunglasses On XXL Cover». MTV News. Besøkt 6. november 2009.
17. ↑  J.R. (15. mai 2009). «Rick Ross’ Louis Vuitton Rumor Slammed By The ‘Sunglass Pimp’». *HipHopRX*. Arkivert fra originalen 18. mai 2009. Besøkt 6. november 2009.  «Arkivert kopi». Archived from the original on 18. mai 2009. Besøkt 2. desember 2012. CS1-vedlikehold: Uheldig URL (link)
18. ↑  Roberts II, William L. (12. oktober 2010). «Bugatti Boyz (Diddy & Rick Ross) – Another One». Besøkt 17. oktober 2010.
19. ↑  [www.rap-up.com/2013/01/07/rick-ross-announces-new-album-mastermind/ rap-up.com: Rick Ross Announces New Album'Mastermind']
20. ↑  «How feud Started Rick Ross and 50 Cent». Vide.com. 7. februar 2009. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 16. mars 2009.  «Arkivert kopi». Arkivert fra originalen 19. juni 2010. Besøkt 8. desember 2012.
21. ↑  «50 Cent to Rick Ross: ‘I’mma Fu\*\* Your Life Up…For Fun’». Rap-Up.com/. 31. januar 2009. Besøkt 8. desember 2012.
22. ↑  HipHopDX.com – 50 Cent – Interviews Rick Ross' Baby Mama
23. ↑  Rick Ross Buries 50 Cent In 'Cold Blood'
24. ↑  50 Cent Says Rick Ross Is ‘Gusto From CB4′, Laughs Off Ross’ Sales Predictions Arkivert 19. juni 2010 hos Wayback Machine. BallerStatus.com
25. ↑  The Smoking Gun: Real Gangsters Threaten Life Of Fake Gangster
26. ↑  p3.no: Avlyser turné etter trusler
27. ↑  VG.no: Rapper skutt på i fart - krasjet i bygning
28. ↑  Dagbladet: Dette kulehullet var ment for Rick Ross

Eksterne lenker
---------------

* (en) Offisielt nettsted Rediger på Wikidata

* (en) Rick Ross – kategori av bilder, video eller lyd på Commons Rediger på Wikidata
* (en) Rick Ross på Internet Movie Database Rediger på Wikidata

* (en) Rick Ross hos The Movie Database Rediger på Wikidata
* (en) Rick Ross på Apple Music Rediger på Wikidata

* (en) Rick Ross på Discogs Rediger på Wikidata

* (en) Rick Ross på Discogs Rediger på Wikidata

* (en) Rick Ross på MusicBrainz Rediger på Wikidata

* (en) Rick Ross på SoundCloud Rediger på Wikidata

* (en) Rick Ross på Spotify Rediger på Wikidata

* (en) Rick Ross på Songkick Rediger på Wikidata

* (en) Rick Ross på Last.fm Rediger på Wikidata

* (en) Rick Ross på Genius — sangtekster Rediger på Wikidata

* (en) Rick Ross på AllMusic Rediger på Wikidata
* Rick Ross på Twitter Rediger på Wikidata

* Rick Ross på Facebook Rediger på Wikidata

* Rick Ross på Instagram Rediger på Wikidata

* Rick Ross på YouTube Rediger på Wikidata

* Rick Ross på YouTube Rediger på Wikidata

* Rick Ross på YouTube Rediger på Wikidata

* Rick Ross på Myspace Rediger på Wikidata
* 

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** BBC Things **·** MusicBrainz **·** Discogs **·** Discogs **·** AllMusic
 |